Vazhdon gjendja e rëndë në zonat e përmbytura në Maqedoni
Pas vërshimeve të së shtunës, banorët në zonat e goditura janë pa energji elektrike, ndërsa përpiqen të pastrojnë shtëpitë dhe oborret nga pasojat
Gjendja në fshatrat Hasanbeg dhe Stajkovcë të Shkupit të goditura nga vërshimet e së shtunës vazhdon e rëndë; banorët janë pa energji elektrike, ndërsa përpiqen të pastrojnë shtëpitë dhe oborret nga ato që la pas përmbytja. Shkupi ka qenë i përmbytur edhe para 54 vjetësh por pa pasoja në njerëz. Tash sipas të dhënave zyrtare numërohen 21 të vdekur e dhjetëra të lënduar. Ndër viktimat ka edhe persona, të cilët u bllokuan me makina në qarkoren e Shkupit. Banorët e Hasanbegut thonë se pasojat mbase do të ishin më të vogla nëse autoritetet do të kishin rregulluar kanalet e zëna prej vitesh. thotë Ferid Ajeti, banor. Ai shton se në lagjen e tij ka dy persona të vdekur dhe një i zhdukur. thotë Enver Abazi. Stojçe Fikirov thotë se në bazë të një përllogaritjeje të shpejtë dëmi që ka pësuar në shtëpi është 20 000 Euro. Ai thotë se familja e tij ka nevojë të vendoset dikund, se pajisjet, mobiljet e gjithçka tjetër janë shkatërruar nga vërshimet. Kompani private dhe individë po ndihmojnë me furnizime, ndërsa një numër komunash të Maqedonisë kanë dërguar mjete motoristike për pastrimin e rrugëve. Safet Neziri është zyrtar qeveritar, por në këtë rast bën punën e aktivistitit për menaxhimin e ndihmave për banorët e prekur. “ thotë Neziri. Sot në Maqedoni është ditë zie. Qeveria dhe autoritetet lokale janë angazhuar për kompensimin material, në radhë të parë të familjeve të viktimave. Komuniteti ndërkombëtar u ka shprehur ngushëllime familjarëve të viktimave dhe gatishmëri për të ndihmuar në kapërcimin e gjendjes së rëndë.